***ОПИС И СПЕЦИФИКАЦИЈА ЈАВНЕ НАБАВКЕ***

У поступку јавне набавке у преговарачком поступку без објављивања позива за подношење понуда услуга бр. 28/2023, предмет набавке је услуга коришћења и одржавања софтвера информационог система локалне пореске администрације (ИС ЛАП)

Одржавање система подразумева одржавање апликативног решења и пружање техничке подршке хардверским системима којима се обезбеђује администрирање и одржавање података општинске управе.

**1). Одржавање апликативног решења обухвата:**

Развој и испоруку нових верзија апликативних решења услед промене законске регулативе као и на захтев Наручиоца.

Развој и испорука нових верзија апликативних решења вршиће се на основу захтева

Радне групе градова и општина, а у кординацији са Канцеларијом за ИТ и електронску управу.

**2). Техничка подршка**

Техничка подршка као услуга разрешавања конкретних проблема у раду организује се:

**2.1.)**Техничка подршка удаљеним приступом (online-telefon, web sajt, instant messaging ili offline –email), организује се кроз систем нивоа и то:

Први ниво пружа одговоре на најопштија питања која припадају категорији – често постављана питања и прослеђује нерешена питања (везана за базу података, мрежу, инфраструктуру). вишем нивоу подршке.

Други ниво решава проблеме у подешавању и конфигурисању корисничких база података, идентификује инфраструктурне проблеме, проблеме у раду HW мреже и прослеђује их одговарајућој служби у вишем нивоу подршке, идентификује проблеме у раду програмског система и прослеђује их програмском тиму, пружа помоћ у спровођењу правила система заштите.

Виши ниво подршке организован је кроз тимове сарадника у зависности од њихове специјализације: HW тим ( одговоран за функционисање радних станица и сервера), network тим ( одговоран за функционисање мреже и мрежног софтвера), апликативни тим ( одговоран за функционисање апликације).

**2.2.)Директна техничка подршка**, на писмени захтев вршиће стручна лица Вршиоца услуге, на локацији Наручиоца. Директна техничка подршка се врши у случају отказа система базе података, апликативног система, односно нерегуларног рада ИС ЛПА који се не може отклонити удаљеним одржавањем. За сваки захтев Наручиоца, Вршилац услуге одређује стручна лица на име вршења директне техничке подршке. **Директна техничка подршка није предмет јавне набавке и уколико се буде јавила потреба за директном техничком подршком то ће бити накнадно фактурисано.**

Техничка подршка не укључује Одржавање апликативног софтвера, односно испоруку нових или измењених верзија апликативног софтвера.

Предмет преговарања је укупна понуђена цена.

Ток преговарања:

1. наручилац ће преговоре спровести путем Портала јавних набавки;

2. пеговори се спроводе у једној фази пре него наручилац позове понуђача да достави коначну понуду,

3. понуђач у преговарању не може понудити цену већу од цене коју је дао у образцу понуде.

4. понуђач је дужан да своју измењену, односно коначну понуду достави путем Портала јавних набавки;

5. уколико понуђач не приступи преговорима, њигова почетне понуде сматраће се коначном;

6. уколико понуђач у наредној фази преговора не достави нову понуду, наручилац ће коначном понудом сматрати претходно поднету понуду путем Портала јавних набавки.

7. О поступку преговарања наручилац води записник о преговарању.